חימקי (כדורגל)

מועדון הכדורגל חימקי (ברוסית: Футбольный Клуб Химки) היה מועדון כדורגל מהעיר חימקי שברוסיה, הנמצאת צפונית-מערבית לבירה מוסקבה.

קבוצת הכדורגל של המועדון, שהוקם רק בשנת 1996, העפילה לראשונה בתולדותיה לליגה הבכירה ברוסיה בעונת 2005. הישג השיא של הקבוצה עד היום הוא העפלה פעמיים לגמר הגביע הרוסי, בעונת 2005 בו הפסידה בתוצאה 0–1 לצסק"א מוסקבה ובעונת 2020 בה הפסידה באותה תוצאה לזניט סנקט פטרבורג. ביוני 2025 הקבוצה פורקה בעקבות קשיים פיננסיים.

היסטוריה
הקמה ושנים ראשונות
מועדון הכדורגל חימקי הוקם בשנת 1996 מאיחודן של שתי הקבוצות החובבניות בעיר: רודינה ונובטור. הקבוצה נרשמה לליגה החובבנית ושיחקה את משחקה ראשון ב-17 במאי 1996. מתוך 150 קבוצות חובבניות בליגה, רק האלופה יכלה לעלות לליגה השלישית, כאשר הייתה זו לבסוף חימקי שגברה במשחק האחרון על אנרגיה אוליאנובסק בפנדלים.

ב-30 בינואר 1997 חימקי הפכה באופן רשמי לקבוצת כדורגל מקצוענית ובאותה העונה סיימה שנייה בליגה השלישית והעפילה לליגה השנייה.

הקבוצה המשיכה בהעפלותיה לליגות בכירות בסוף עונת 2000 אז העפילה לליגה הרוסית הראשונה כאשר סיימה שלישית בליגה השנייה במחוז המרכזי. הקבוצה הפסידה במשחקי הפלייאוף לסברסטאל צ'רפובץ אך זו סירבה לשחק בליגה הראשונה ובשל כך העפילה חימקי אליה.

ליגת העל והליגות המקצועניות
בסוף עונת 2006 סיימה חימקי במקום הראשון בדיוויזיה הראשונה והעפילה לפרמייר ליג הרוסי. בסוף עונת 2009 סיימה במאזן הגרוע ביותר בליגה עם 10 נקודות בלבד והודחה לליגת המשנה.

משנשרה הקבוצה מפרמייר ליג הרוסי היא עברה לשחק באצטדיון רודינה שמעתה שימש לה כמגרשה הביתי במקום ארנה חימקי החדיש.

הקבוצה הודחה לאחר מכן לליגה הרוסית השנייה ואולם בעונת 2015/16 סיימה כאלופת המערב בליגה הרוסית השנייה והעפילה בחזרה לליגה הראשונה והקבוצה התבססה בליגת הכדורגל הלאומית של רוסיה.

 בין ליגת העל לליגה הראשונה 
את עונת 2019/2020 פתחה בסערה עם 29 שערים ב-14 המחזורים הראשונים של הליגה, המהווה לשיא של כל הזמנים בתולדות ליגת המשנה הרוסית ועם מאזן נטול הפסדים לאחר 11 מחזורים. באותה עונה העפילה לגמר הגביע לראשונה מאז עונת 2005, כשגם אז העפילה עד לגמר הגביע. בפברואר 2020, זכתה בטורניר גביע ליגת הכדורגל הלאומית שנערך בקפריסין ובסיכום העונה סיימה כסגנית אלופת הליגה המאפשרים לה העפלה לליגת העל לראשונה מזה עשור.

ביוני 2020 הודיעה ממשלת מחוז מוסקבה על מגעים למכירת המועדון לאיש העסקים סרגיי לומאקין, המחזיק גם בבעלות על קבוצות הכדורגל רודינה מוסקבה ומועדון ריגה. אך בהמשך נודע על כישלון המגעים והקבוצה נותרה בבעלות המחוז, כאשר ספרטק מוסקבה לקחה חסות על המועדון.

בתקופה זו, 2020 ועד 2023, ספונסר הקבוצה הייתה Promsvyazbank שבראשו עמד פיוטר פרדקוב, בנו של ראש ממשלת רוסיה לשעבר, מיכאיל פרדקוב.

לקראת עונת 2020/2021 פוטר המאמן סרגיי יוראן ובמקומו הובא מאמן מצוות האימון של ספרטק, דמיטרי גונקו (שאימן את קבוצת הנוער של ספרטק ואת קבוצת ספרטק-2 מוסקבה). עם זאת, חימקי צברה 5 הפסדים ו-3 שוויונות והוחלט לפטר את גונקו ובמקומו מונה איגור צ'רבצ'נקו, שכבר במשחקו הראשון עם הקבוצה במחזור התשיעי, ב-28 בספטמבר 2020, נגד דינמו מוסקבה, חימקי השיגה ניצחון בכורה בליגה בתוצאה 1-0. בתום עונת 2021/2022 הייתה בסכנת ירידה לליגה הלאומית והתמודדה בפלייאוף הישרדות מול סק"א חברובסק, אך הצליחה לשמור על מקומה בליגה אחרי ניצחון 3:1 בסיכום שני המשחקים. עם זאת בתום עונת 2022/2023 סיימה במקום 15 וירדה לליגה הראשונה שוב.

חזרה לליגת העל וקשיים פיננסיים
חימקי חזרה לליגת העל עונה אחת לאחר מכן ולקראת עונת 2024/2025 בליגת העל הרוסית בכדורגל, החזירה שחקני עבר כמו דניס גלושאקוב ורזיאואן מירזוב, החתימה את אנטון זאבולוטני וארתור יוסופוב ומינתה את הספרדי פרנק ארטיגה למאמן הקבוצה.

מאז 2022, הייתה הקבוצה בבעלות איש העסקים טופאן סאדיגוב, אלא שבעונתה בליגה הבכירה נקלעה הקבוצה לקשיים כלכליים והתקשתה לשלם את משכורות השחקנים, בשל הסתבכויותיו של טופאן עם רשויות אכיפת החוק.

בתום עונת 2024/2025 נאלצה לוותר על השתתפותה בליגת העל בשל קשיים כספיים, חובות וחוסר יכולת לשלם משכורות. בהמשך הודיעה הקבוצה על פירוק.

קבוצת הנוער
קבוצת הנוער («Химки-2», «Химки-М») הוקמה בשנת 1999 כבית הספר לכדורגל "חימקי" ומאז 2002 התמודדה באליפות מוסקבה של ליגת הכדורגל החובבנית של רוסיה.Архив выступлений ФК «Химки-2»/«Химки-М» מאז עונת 2018/19 מתמודדת בליגת הכדורגל המקצוענית של רוסיה.Молодежка «Химок» выступит в ПФЛ-Центр
כדורגל נשים

בעבר פעלה במשך עונה אחת (2007) קבוצת כדורגל נשים שהתמודדה בליגת העל הרוסית בכדורגל נשים והעפילה לחצי גמר הגביע, אך פורקה בסוף אותה עונה. בעונת 2017/2018 הועלו דיונים להקמתה מחדש.

אצטדיון הקבוצה ומתקן אימונים
ממוזער|250px|ארנה חימקי
לאחר שהעפילה לליגת העל הרוסית בכדורגל בעונת 2007, חימקי אירחה את משחקיה בארנה חימקי, עד שנת 2009 (מכיל 18,000 מושבים). ברם, לאחר הירידה לליגה השנייה הקבוצה עברה לאצטדיון רודינה (המכיל 5,083 מושבים) ולאחר מכן לאצטדיון חימקי החדשה, הקטן יותר ומכיל 3,066 מושבים בלבד, בעקבות שיפוץ שהחל באצטדיון רודינה. בעונת 2019/2020 חזרה לארח בארנה חימקי, לאחר שדינמו מוסקבה עזבה את האצטדיון.

מתקן האימונים של הקבוצה ממוקם בעיר קראטובו שבמחוז מוסקבה, שנפתח בתחילת שנות ה-2000 כמתקן האימונים של סאטורן, בשנות התמודדותה בליגת העל שלאחר שירדה ליגה הפך המקום למחנה האימונים של חימקי. שטח המתקן 11,5 הקטר עם 3 מגרשי כדורגל, משטח למשחקי כדורסל, כדורעף, קטרגל ואולם התעמלות. במהלך מונדיאל 2018 שימש כבסיס האימונים של .

הישגים לפי עונה

עונהליגהמיקוםגביע1996הליגה החובבנית, בית מרכז(מחוז מוסקבה א)122183190—657 —1997הליגה החובבנית, אזור 3240266880—3884 —1998הליגה השנייה, אזור מערב1040158176—6053 —1999ליגה שנייה, מערב6361711851—3562 —2000138284668—228816 אחרונות2001ליגה ראשונה 1234134742—5443 32 אחרונות200273414101038—2725 16 אחרונות200312421691736—4657 רבע גמר200454217101539—336116 אחרונות20054422313675—3682גמר2006142309383—309932 אחרונות2007ליגת העל 9309101132—333716 אחרונות20081430691534—5430שמינית גמר20091630242420—641016 אחרונות2010הליגה הרוסית הראשונה1338111710 38—395016 אחרונות2011/1211381391 47—614816 אחרונות2012/1316326101623—4028שמינית גמר2013/14ליגת הכדורגל המקצוענית,אזור מערב3321610667 — 375832 אחרונות2014/15430159642—2754—2015/16128216153—1469שמינית גמר2016/17ליגת הכדורגל הלאומית113811161140—474716 אחרונות2017/1813321061628—413632 האחרונות2018/1993713111345—485032 האחרונות2019/20227166550—1954גמר2020/21הליגה הרוסית הראשונה8301361135—3945שמינית גמר2021/2213307111234—473232 האחרונות
 סמל הקבוצה 

שחקנים מפורסמים

תארים והישגים
ליגת העל הרוסית בכדורגל
 מקום 9 בעונת 2009
הגביע הרוסי בכדורגל
 גמר 2005, 2020
ליגת הכדורגל הלאומית
 זכייה 2006, 2024
 סגנות 2020
גביע ליגת הכדורגל הלאומית
 זכייה 2020

קישורים חיצוניים



הערות שוליים

*
חימקי
קטגוריה:קבוצות כדורגל שהוקמו ב-1996
קטגוריה:קבוצות כדורגל רוסיות שהתפרקו
קטגוריה:קבוצות כדורגל ששיחקו בליגה הבכירה ברוסיה
קטגוריה:מחוז מוסקבה: מועדוני כדורגל